
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 79 


7 Φεβρουάριου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση συνέχισης καταβολής του επιδόματος υπηρεσίας 

αλλοδαπής σε υπαλλήλους του Ε.Β.Ε. Αθηνών . 1 

Καθορισμός αμοιβής Επιτροπής Επεξεργασίας και Οριστι¬ 
κοποίησης του σχεδίου της Σύμβασης Παραχώρησης 
του έργου: «Μελέτη, Κατασκευή Χρηματοδότηση και 
Εκμετάλλευση του ΜΕΤΡΟ Θεσσαλονίκης, μεταξύ του 
Ελληνικού Δημοσίου και της Κοινοπραξίας “ΜΑΚΕΔΟ¬ 
ΝΙΚΟ ΜΕΤΡΟ” (Έργο 9071 700ΔΕ/ΣΑΕ 071/2)» ... 2 
Καθορισμός αποζημίωσης των συντονιστών και των μελών 
των ομάδων εργασίας που συστήθηκαν στο Ταμείο Συ¬ 
ντάξεων Μηχανικών - Εργοληπτών Δημοσίων Έργων 


(ΤΣΜΕΔΕ) με την Γ12/736/6.11.96 Υπουργική Από¬ 
φαση . 3 

Καθορισμός του αριθμού ημερών εκτός έδρας επιθεωρη¬ 
τών, υπαλλήλων της Διεύθυνσης Τεχνικών Υπηρεσιών 
και λοιπών υπαλλήλων του Ταχυδρομικού Ταμιευτη¬ 
ρίου. 4 


Καθορισμός αμοιβής μελών της Επιτροπής προεπιλογής 
σε Διαγωνισμούς με κλειστή διαδικασία που αφορούν 
τα έργα ΚΗΜ 1/95 «Επέκταση, βελτίωση, τροποποί¬ 
ηση και λειτουργία πλήρους συστήματος συντονισμού 
φωτεινών σηματοδοτήσεων της κεντρικής περιοχής 
του Λεκανοπεδίου Αθηνών» προυπολ. 3.000.000.000 
δρχ. και ΚΗΜ 2/95 «Επέκταση, βελτίωση, τροποποί¬ 
ηση και λειτουργία σηματοδοτικών εγκαταστάσεων 


σε διασταυρώσεις του Ν. Αττικής» προϋπολογισμού 

1.000.000.000 δρχ. 5 

Καθορισμός επιτοκίων έντοκων γραμματίων. 6 

Καθορισμός επιτοκίου έκτης τοκοφόρου περιόδου του 
δανείου έκδοσης 30.1.92 κυμαινόμενου επιτοκίου .. 7 

Ανάθεση της διαχείρισης του Κρατικού Βρεφονηπιακού 
Σταθμού Μενεμένης (Δεντροπόταμου) στην Τράπεζα 

της Ελλάδας. 8 

Παράταση προθεσμίας υποβολής αιτήσεων από τους σει¬ 
σμόπληκτους του 1995 σε περιοχές των Νομών ΑχαΓας 

και Φωκίδας . 9 

Συμπλήρωση και ανασυγκρότηση της μόνιμης νομοπαρα¬ 


σκευαστικής επιτροπής στο Υπουργείο Δικαιοσύνης 10 
Τροποποίηση της Κ.Υ.Α. οικ.25006/2234/93 (ΦΕΚ 523/ 
Β/13.7.1993) σε συμμόρφωση προς τις διατάξεις της 
οδηγίας 92/97/ΕΟΚ του Συμβουλίου της 10ης Νοεμ¬ 
βρίου 1992 «για την τροποποίηση της οδηγίας 70/157/ 
ΕΟΚ περί προσεγγίσεως των νομοθεσιών των κρατών 
μελών που αναφέρονται στην αποδεκτή ηχοστάθμη και 
στις διατάξεις εξατμίσεως των οχημάτων με κινη¬ 
τήρα» .11 


Διορθώσεις Σφαλμάτων 

Διορθώσεις σφαλμάτων στις ΥΠΠΟ/ΑΡΧ/Α1/Φ43/ 
43948/2500/28.11.1996 και ΥΠΠΟ/ΑΡΧ/ΑΙ /Φ43 
/53304/3007/28.11.1996 αποφάσεις του Υπουργού 


Πολιτισμού .12 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2001742/200/0022 ( 1 ) 


Έγκριση συνέχισης καταβολής του επιδόματος υπηρεσίας 
αλλοδαπής σε υπαλλήλους του Ε.Β.Ε. Αθηνών. 

Ο ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 12του Ν. 1256/82 «Για την πο¬ 
λυθεσία, την πολυαπασχόληαη και την καθιέρωση ανωτάτου 
ορίου απολαυών στο δημόσιο τομέα κλπ. και άλλες διατά¬ 
ξεις». 

2. Την παρ. 8 του άρθρου 3 του Ν. 1 288/82 «για την ρύθ¬ 
μιση των θεμάτων αρμοδιότητος του Υπ. Προεδρίας της Κυ¬ 
βέρνησης κ.λπ.», όπως τροποποιήθηκε με το άρθρο 25 του 
1884/90. 

3. Την ΚΥΑ 44581/8860/27.6.78 «Σχετικά με τον καθορι¬ 
σμό αποδοχών Ειδικών Επιστημόνων Γραμματέως - Δακτυ- 
λογράφου», που δημοσιεύτηκε στο ΦΕΚ 613/Β/78. 

4. Τις διατάξεις του Π.Δ. 492/84 (ΦΕΚ 175/Α) «Περιορι¬ 
σμός συναρμοδιοτήτων κατά την έκδοση διοικητικών πρά¬ 
ξεων σε αντικείμενα αρμοδιότητος Υπουργείου Προεδρίας 
και λοιπών Υπουργείων». 

5. Το αριθμ. 019336/13.11.96 έγγραφο του ΕΒΕ Αθηνών. 

6. Την αριθμ. ΣΤ/Μ/φ.083.6/ΑΣ.853/19.3.93 (ΦΕΚ 252/ 
Β/93) Κοινή Απόφαση Υπουργών Προεδρίας της Κυβέρνη¬ 
σης, Οικονομικών και Εξωτερικών. 

7. Την 2001800/165/0022/5.1,93 (ΦΕΚ 153/Β793) κοινή 
απόφαση Υπουργών Προεδρίας της Κυβέρνησης, Οικονομι¬ 
κών και Εξωτερικών. 

8. Τις διατόξεις του άρθρου 27 του Ν. 2081 /92 με το οποίο 
προστέθηκε άρθρο 29Α στο Ν. 1558/85 και τις οδηγίες της 
με αριθμ. 550/7.10.92 εγκυκλίου της Γραμματείας του 
Υπουργικού Συμβουλίου με θέμα «έλεγχοι των δαπανών που 
προκαλούν οι κανονιστικές διοικητικές πράξεις». 

9. Το γεγονός ότι. από τις διατάξεις αυτής της απόφασης 
προκαλείται δαπάνη σε βάρος του προϋπολογισμού του ΕΒΕ 
Αθηνών ύψους 42.000.000 δρχ. περίπου (ανάλογα με την 
τιμή του δολλαρίου) για το τρέχον οικονομικό έτος. 

Για την ανωτέρω δαπάνη έχει εγγράφει πίστωση στον 

προϋπολογισμό του ΕΒΕΑ ύψους 42.000.000 δρχ. στον ΚΑ 
243 "Επίδομα Υπηρεσίας στην αλλοδαπή». 

10. Το Π. Δ/γμα 27/96 (ΦΕΚ 19/Α) Συγχώνευση των 
Υπουργείων Τουρισμού, Βιομηχανίας, Ενέργειας και Τεχνο¬ 
λογίας και Εμπορίου στο Υπουργείο Ανάπτυξης. 

11. Την κοινή απόφαση αριθ. 114/4.10.96 (ΦΕΚ 924/Β/ 
96) Πρωθυπουργού και Υπ. Ανάπτυξης σχετικά με ανάθεση 
αρμοδιοτήτων στους Υφυπουργούς Ανάπτυξης. 

12. Τις διατάξεις του άρθρου 40 του Ν. 849/78 (ΦΕΚ 232 τ. 
Α') όπως συμπληρώθηκε με τη διάταξη του άρθρου 8 του Ν. 
2129/93 (ΦΕΚ 57/Α ). 

13) Την αριθμ. 1107147/1 239/0006Α/4.10.96 απόφαση 
του Πρωθυπουργού και Υπ. Οικονομικών «Ανάθεση αρμοδιο¬ 
τήτων στους Υφυπουργούς Οικονομικών», αποφασίζουμε: 

1. Εγκρίνουμε την συνέχιση καταβολής του επιδόματος 
υπηρεσίας αλλοδαπής στους υπαλλήλους του Εμπορικού και 
Βιομηχανικού Επιμελητηρίου Αθηνών, που υπηρετούν στις 
Βρυξέλλες, για το χρονικό διάστημα από 1.1.1997 έως και 
31.12.1997 στο ύψος που προβλέπεται από την Κοινή 
Υπουργική Απόφαση 44581/8860/27.6.78 «περί καθορι¬ 
σμού αποδοχών ειδικών επιστημόνων και Γραμματέως - Δα- 
κτυλογράφου». 

2. Επίσης εγκρίνουμε την καταβολή στους ανωτέρω υπαλ¬ 
λήλους: 

α) Επιδόματος κατοικίας 20% επί του επιδόματος Πρέ¬ 
σβεως (ΚΥΑ ΣΤ/Μ/φ.0836/ΑΣ.853/19.3.93) και 
β) Επιδόματος τέκνων επί του επιδόματος Πρέσβεως για 
κάθε ένα τέκνο και μέχρι της ηλικίας των 24 ετών εφόσον σπου¬ 
δάζουν (ΚΥΑ 2001800/165/0022/5.1.93), σύμφωνα με τους 
όρους και προϋποθέσεις των παραπάνω αποφάσεων. 

Η απόφαση αυτή να δημοσιευθεί στην Εφημερίδα της Κυ- 
βερνήοεως. 

Αθήνα. 24 Ιανουάριου 1997 

01 ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΑΝΑΠΤΥΞΗΓΧ 

ΝΙΚ. ΧΡ1ΣΤΟΔΟΥΛΑΚΗΣ ΜΙΧ. ΧΡΥΣΟΧΟΪΔΗΣ 

- ♦- 

Αριθ. 2086059/12691/0022 (2) 

Καθορισμός αμοιβής Επιτροπής Επεξεργασίας και Οριστικο¬ 
ποίησης του σχεδίου της Σύμβασης Παραχώρησης του έρ¬ 
γου: «Μελέτη Κατασκευή Χρηματοδότηση και Εκμετάλ¬ 
λευση του ΜΕΤΡΟ Θεσσαλονίκης, μεταξύ του Ελληνικού 
Δημοσίου και της Κοινοπραξίας “ΜΑΚΕΔΟΝΙΚΟ ΜΕΤΡΟ" 
(Έργο 9071 700ΔΕ/ΣΑΕ 071/2)». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α726.7.85). 

2. Του Π.Δ. 69/88 για τον «Οργανισμό της Κεντρικής Υπη¬ 
ρεσίας της Γ.Γ.Δ.Ε.». 

3. Του Ν. 1418/84 «Δημόσια Έργα και ρυθμίσεις συναφών 
θεμάτων» του Π.Δ. 609/85 «Κατασκευή Δημ. Έργων» (ΦΕΚ 
223Α/13.12.1985) και λοιπών Π.Δ. που εκδόθηκαν σε εκτέ¬ 
λεση του Ν. 1418/84. 

4. Του Π.Δ. 23/93 «Προσαρμογή της Ελληνικής Νομοθε¬ 
σίας για τα Δημόσια Έργα προς τις διατάξεις των Οδηγιών 71/ 
304, 71/305, 78/669, 89/440 και 89/665 της ΕΟΚ». 

5. Του Ν. 2229/94 «Τροποποίηση και συμπλήρωση του Ν. 
1418/84 και άλλες διατάξεις». 

6. Του Ν. 2338/95 «Κύρωση της σύμβασης κατασκευής 
του αεροδρομίου των Σπάτων», με το οποίο συμπληρώθηκε ο 
Ν. 2229/1994 σ' ότι αφορά τις αμοιβές Επιτροπών. 

7. Του Ν. 2362/95 «Περί Δημοσίου Λογιστικού» και ειδικό¬ 
τερα του Άρθρ. 22 παρ. 3 του νόμου αυτού. 

8. Του Π.Δ. 166/96 «Περί συστάσεως Γενικής Γραμμα- 
ρείας Συγχρηματοδοτούμενων Έργων στο ΥΠΕΧΩΔΕ». 


9. Της λοιπής νομοθεσίας περί εκτελέσεως Δημ. Έργων. 

10. Της Σ.Α.Ε. 071/2 τροπ. 02 υποτομέας Οδοί-Γέφυρες. 

Αφού λάβαμε υπόψη: 

1. Τις αποφάσεις Δ17γ/01/38/Φ.2.1/23.3.91 καιΔ1α/1 5/ 
377/22.10.1992 του Υπουργού ΠΕΧΩΔΕ με τις οποίες το 
έργο ΜΕΤΡΟ Θεσσαλονίκης έχει οριστεί ως Έργο Εθνικού 
Επιπέδου. 

2. Τις με αριθμ. Δ1α/15/377/22.10.1992, ΔΙδ/2/207/ 
28.6.1992, Δ1 δ/15/181/12.8.1991 και Δ1α/0/6/60-θ/ 
14.10.1991 αποφάσεις του Υπ. ΠΕΧΩΔΕ με τις οποίες ορί¬ 
σθηκε σαν Προίσταμένη Αρχή η ΔΣΕ της τ.3ης ΠΥΔΕ. 

3. Την με αριθμ. Δ1/4/37/1.2.93 απόφαση του Υπ. ΠΕ¬ 
ΧΩΔΕ με την οποία εγκρίθηκαν τα Τεύχη Δημοπράτησης Β 
φάσης του Διαγωνισμού για το έργο του θέματος, καθώς και 
τα υπόψη εγκεκριμένα Τεύχη Δημοπράτησης και ιδιαίτερα τη 
Συμπληρωματική Διακήρυξη του έργου. 

4. Την αριθ. 3607/8.6.94 απόφαση της τ.3ης ΠΥΔΕ θεα/ 
νίκης με την οποία εκδικέστηκαν οι αντιρρήσεις επί της αξιο¬ 
λόγησης των Τεχνικών Προσφορών των Διαγωνιζομένων. 

5. Το από 14.6.94 Πρακτικό της Επιτροπής Εισήγησης για 
Ανάθεση του Έργου. 

6. Την με αριθ. 2679/24.6.94 απόφαση του Αν. Υπουργού 
ΠΕΧΩΔΕ με την οποία συγκροτήθηκε η Επιτροπή Διαπραγμά¬ 
τευσης για το Έργο, καθώς και την με Δ1 α/0/5/3.8.94 από¬ 
φαση του Αν. Υπουργού ΠΕΧΩΔΕ με την οποία συμπληρώ¬ 
θηκε η προηγούμενη απόφαση. 

7. Την από 2.5.95 Έκθεση Συμπληρωματικής Διαπραγμά¬ 
τευσης της Επιτροπής Διαπραγμάτευσης. 

8. Την με αρ. Δ1α/0/5/162/2.10,95 απόφαση έγκριση πί¬ 
στωσης για τη συνέχιση των εργασιών του Χρηματοπιστωτι¬ 
κού Συμβούλου για την υποβοήθηση της Υπηρεσίας στη Σύ¬ 
νταξη και οριστικοποίηση της Σύμβασης Παραχώρησης, κα¬ 
θώς και τις πρόσθετες εργασίες του Χρηματοπιστωτικού 
Συμβούλου. 

9. Την με αρ. Δ1 /0/3/13/29.2.96 απόφαση του Υπουργού 
ΠΕΧΩΔΕ με την οποία συγκροτήθηκε η Επιτροπή Επεξεργα¬ 
σίας και Οριστικοποίησης του Σχεδίου της Σύμβασης Παρα¬ 
χώρησης του έρνου. 

10. Την από 23.8.96 Έκθεση (Ενημερωτικό Σημείωμα) της 
Επιτροπής Επεξεργασίας και Οριστοκοποίησης του σχεδίου 
της Σύμβασης Παραχώρησης του έργου προς τον Υπουργό 
ΠΕΧΩΔΕ. 

11. Την απόφαση με αρ. 0/450/29.11.1 996 του Υπουργού 
ΠΕΧΩΔΕ με την οποία έληξαν οι διαπραγματεύσεις με την Κ/ 
ξία ΜΑΚΕΔΟΝΙΚΟ ΜΕΤΡΟ και κλήθηκε για διαπραγματεύ¬ 
σεις η Κ/ξία ΘΕΣΣΑΛΟΝΙΚΗ ΜΕΤΡΟ. 

Και επειδή: 

1. Οι εργααίες της Επιτροπής Επεξεργασίας και Οριστικο¬ 
ποίησης του σχεδίου της Σύμβασης Παραχώρησης του έργου, 
της φάσης αυτής, άρχισαν από 29.2-1996 και έληξαν με την 
υποβολή της από 23.8.96 Εκθεσής της (Ενημερωτικό Σημεί¬ 
ωμα) προς τον Υπουργό ΠΕΧΩΔΕ, δηλαδή οι εργασίες της 
Επιτροπής εκτελέστηκαν κατά τους μήνες Μάρτιο, Απρίλιο, 
Μάιο, Ιούνιο, Ιούλιο και Αύγουστο του έτους 1996, επομένως 
διήρκεσαν 6 μήνες. 

1-1 Επιτροπή πραγματοποίησε την εργασία η οποία της ανατέ¬ 
θηκε με την απόφαση συγκρότησής της. στα πλαίσια της υλο¬ 
ποίησης του έργου «ΜΕΛΕΤΗ - ΚΑΤΑΣΚΕΥΗ - ΑΥΤΟΧΡΗΜΑ¬ 
ΤΟΔΟΤΗΣΗ ΚΑί ΕΚΜΕΤΑΛΛΕΥΣΗ ΕΡΓΟΥ ΜΕΤΡΟ ΘΕΣΣΑ¬ 
ΛΟΝΙΚΗΣ», που έχει κριθεΐ ως ειδικό Εθνικού Επιπέδου. 

Στις εργασίες συμμετείχαν ανελλιπώς άλα τα μέλη της Επι¬ 
τροπής ως εξής: 

α. Κορνηλάκης Παν. καθ. Νομικής Σχολ. ΑΠΘ. 

β. Μπέλτσιος Ιωάν. Πολ. Μηχ/κός μέλος του Επιτροπής 
Διαπραγματεύσεων για το έργο. 

γ. Αντωνίου Νικ. Νομικός Σύμβουλος ΥΠΕΧΩΔΕ. 

δ. Καραγιαννάκου - Τρέζου Στεφ. Πολ. Μηχ/κός υπάλ. στη 
Δ/νση Δ1 Γ ΓΔΕ/ΥΠ ΕΧΩΔΕ. 

Χρέη γραμματέα της Επιτροπής εκτέλεσε η Γκυπάλη Πα- 
ναγούλα, Σχεδιάστρια στη Δ/νση Δ1. 

2. Η εργασία αυτή είναι εξειδικευμένη και απαιτεί ειδική 

εμπειρία, την οποία διαθέτουν τα μέλη της άνω επιτροπής, 
εκτελέοτηκε δε εκτός ωραρίου υπηρεσίας και η χορήγηση 
αμοιβής στα μέλη της είναι δυνατή σύμφωνα με το άρθρο 5 
παρ. 3 του Ν. 2229/94, όπως αυτό τροποποιήθηκε και ιοχύει 
με το άρθρο δωδέκατο του Ν. 2338/95, σύμφωνα και με την 
απόφαση συγκρότησης της Επιτροπής. 

3. Οι πιστώσεις για την αμοιβή των μελών της υπόψη Επι¬ 
τροπής βαρύνουν το ενάριθμο έργο 9071700 ΔΕ της ΣΑΕ 
071/2 που συγχρηματοδοτείται από κοινοτικούς πόρους. 

4. Την αριθ. 1107147/1239/0006Α/96 κοινή απόφαση 
του Πρωθυπουργού και του Υπουργού Οικονομικών για την 
ανάθεση αρμοδιοτήτων, αποφασίζουμε: 

1. Καθορίζουμε ως αμοιβή για τα μέλη της Επιτροπής Επε¬ 
ξεργασίας και Οριστικοποίησης του Σχεδίου της Σύμβασης 
Παραχώρησης του έργου «ΜΕΛΕΤΗ - ΚΑΤΑΣΚΕΥΗ - ΑΥΤΟ¬ 
ΧΡΗΜΑΤΟΔΟΤΗΣΗ ΚΑΙ ΕΚΜΕΤΑΛΛΕΥΣΗ ΕΡΓΟΥ ΜΕΤΡΟ 
ΘΕΣΣΑΛΟΝΙΚΗΣ» μεταξύ του Ελληνικού Δημοσίου και του 
Προσωρινού Αναδόχου «ΜΑΚΕΔΟΝΙΚΟ ΜΕΤΡΟ» ως εξής: 

α. Για τρία (3) από τα Μέλη, για την περίοδο από 1.3.96 μέ¬ 
χρι 31.8.96 το ποσό των 210.000 δρχ. μηνιαίως, ήτοι συνο¬ 
λικά 1.260.000 δρχ. κατ’ άτομο. 

β. Για τη Γραμματέα της Επιτροπής, για το ίδιο παραπάνω 
χρονικό διάστημα, το ποσόν των 70.000 δρχ. μηνιαίως, ήτοι 
συνολικά 420.000 δρχ. 

γ. Γ ια το τέταρτο μέλος, για την περίοδο από 1.3.96 μέχρι 
την 31.12.96, το ποσό των 175.000 δρχ. μηνιαίως και απάτην 
1.6.96 μέχρι 31.8.96, το ποσό των 210.000 δρχ. μηνιαίως 
ήτοι συνολικά 1.155.000 δρχ. 

2. Εγκρίνουμε τη διάθεση πίστωσης ύψους 5.355.000δρχ. 
σε βάρος του προϋπολογισμού και των πιστώσεων του ενά- 
ριθμού έργου 9071 700 ΔΕ της ΣΑΕ 071/2, για την αμοιβή των 
μελών της πιο πάνω Επιτροπής. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 1997 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΚΑΙ ΔΗΜΟΣΙΟΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ Κ. ΛΑΛΙΩΤΗΣ 

-►-- 

Αριθ. 2001121/133/002 2 (3) 

Καθορισμός αποζημίωσης των συντονιστών και των μελών 
των ομάδων εργασίας που συστήθηκαν στο Ταμείο Συντά¬ 
ξεων Μηχανικών - Εργοληπτών Δημοσίων Έργων 
(ΤΣΜΕΔΕ) με την Γ12/736/6.11.96 Υπουργική Από¬ 
φαση. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 άρθρ. 8 Ν. 2042/92 «Αύξηση 
των συντάξεων και άλλες ασφαλιστικές διατάξεις» (75/Α ). 

2. Τις διατάξεις του Π.Δ/τος 372/4.9.95 «Μεταφορά της 
Γενικής Γραμματείας Κοινωνικών Ασφαλίσεων από το 
Υπουργείο Υγείας - Πρόνοιας και Κοινωνικών Ασφαλίσεων 
στο Υπουργείο Εργασίας» (ΦΕΚ 201 /Α'). 

3. Τις διατάξεις του Π. Δ/τος 377/25.9.96 «Διορισμός 
Υπουργών, Αναπληρωτή Υπουργού και Υφυπουργών» 
(244Α). 

4. Την Γ1 2/736/6,11.96 απόφαση του Υπουργού Εργα¬ 
σίας και Κοινωνικών Ασφαλίσεων «Σύσταση ομάδων εργασίας 
για την επεξεργασία των στοιχείων και το κλείσιμο των Ισολο¬ 
γισμών των χρήσεων 93-95 και για την ενημέρωση ατομικών 
καρτελλών...». 

5. Τις διατάξεις του άρθρου 27 του Ν. 2081/92 (154Α) και 
το γεγονός ότι, η δαπάνη ύψους 180.480.000 δρχ. δεν επιβα¬ 
ρύνει τον Κρατικό Προϋπ/σμό, αλλά τον Προϋπ/ομό του 
Τ.Σ.Μ.Ε.Δ.Ε. στο οποίο έχει προβλεφθεί η σχετική πίστωση, 
στο Κ.Α. 0264. 

6. Την αρ. 1107147/1239/0006Α/4.10.96 Κοινή από¬ 


φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομικών», 
αποφασίζουμε: 

Στους συντονιστές και τα μέλη των ομάδων εργασίας που 
συστάθηκον στο Ταμείο Συντάξεων Μηχανικών - Εργοληπτών 
Δημοσίων Έργων (Τ.Σ.Ε.Μ.Ε.Δ.Ε.) με την Γ12/736/6.11.96 
απόφαση του Υπουργού Εργασίας και Κοιν. Ασφαλίσεων για 
την επεξεργασία των στοιχείων και το κλείσιμο των Ισολογι¬ 
σμών των χρήσεων 1993-1995 και για την ενημέρωση ατομι¬ 
κών καρτελλών ασφαλισμένων του Ταμείου με τις καταβλη- 
θείσες ασφαλιστικές τους εισφορές και Μηχ/κή επεξεργασία 
τους, καταβάλλεται αποζημίωση κατά συνεδρίαση, το ποσό 
της οποίας ορίζεται σε οκτώ χιλιάδες (8.000) δραχμές. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Ιανουάριου 1997 
οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

- ♦ - 

Αριθ. 2000621/67/0022 ( 4 ) 

Καθορισμός του αριθμού ημερών εκτός έδρας επιθεωρητών, 
υπαλλήλων της Διεύθυνσης Τεχνικών Υπηρεσιών και λοι¬ 
πών υπαλλήλων του Ταχυδρομικού Ταμιευτηρίου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 2 του Ν. 2346/95, (ΦΕΚ 220/ 
Α/30.10.1995), «Δαπάνες κίνησης των μετακινουμένων προ¬ 
σώπων με εντολή του Δημοσίου εντός και εκτός της Επικρά¬ 
τειας για εκτέλεση υπηρεσίας και άλλες διατάξεις». 

2. Τις διατάξεις ίου Π.Δ/τος 366/96 (ΦΕΚ 236/Α/20.9.96) 
«Οργανισμός του Ταχυδρομικού Ταμιευτηρίου». 

3. Την ανάγκη α) της εκτέλεσης του προγράμματος τακτι¬ 
κής - έκτακτης επιθεώρησης για τον διαχειριστικά έλεγχο των 
125 Καταστημάτων του Ταχυδρομικού Ταμιευτηρίου και των 
800 Ταχυδρομικών Γ ραφείων των ΕΛ.ΤΑ, που εκτελούν υπη¬ 
ρεσία Ταμιευτηρίου, για το έτος 1997, β) της εκτέλεσης του 
προγράμματος στέγασης διαμόρφωσης χώρων και συντήρη¬ 
σης του δικτύου των Καταστημάτων του Ταχυδρομικού Τα¬ 
μιευτηρίου ο’ ολόκληρη τη χώρα γ) της εκτέλεσης υπηρεσίας 
λόγω αναπλήρωσης των αδειούχων και ασθενούντων υπαλλή¬ 
λων του Ταχυδρομικού Ταμιευτηρίου σ’ ολόκληρη τη χώρα 
καθώς και κάλυψης των αναγκών στελέχωσης των καταστη¬ 
μάτων. 

4. Το γεγονός ότι από τις διατάξεις της απόφασης αυτής 
προκύπτει δαπάνη ποσού 105.000.000 δραχμών οε βάρος 
του Προϋπολογισμού του Ταχυδρομικού Ταμιευτηρίου, ο 
οποίος είναι πλεονασματικός και δεν επιχορηγείται από τον 
Κρατικό και στον οποίο υπάρχει εγγεγραμμένη αντίστοιχη πί¬ 
στωση (ΚΑΕ 721, 711, 723). 

5. Την αριθ. 1107147/1239/0006Α74.10.96, απόφαση 
του Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουργούς 
Οικονομικών», αποφασίζουμε: 

Καθορίζουμε, για το έτος 1997 τον αριθμό των ημερών 
εκτός έδρας: 

α. Σε εκατόν είκοσι (120) ημέρες συνολικά για τον καθένα 
για δεκαεπτά (1 7) υπαλλήλους με Α' βαθμό Κλάδου ΠΕ Διοι¬ 
κητικού Οικονομικού στους οποίους έχουν ανατεθεί καθήκο¬ 
ντα επιθεωρητή του Ταχυδρομικοϋ Ταμιευτηρίου και ογδόντα 
(80) ημέρες για 50 υπαλλήλους κατηγοριών ΠΕ, ΤΕ και ΔΕ 
του Ταχυδρομικού Ταμιευτηρίου Κλάδων ΠΕ Διοικητικού - Οι¬ 
κονομικού, ΤΕ Διοικητικού - Λογιστικού και ΔΕ Διοικητικού 
Λογιστικού και 

β. Σε ογδόντα τέσοερις (84) ημέρες συνολικά για τον κα¬ 
θένα για πενήντα (50) υπαλλήλους της Δ/νσης Τεχνικών Υπη¬ 
ρεσιών του Ταχυδρομικού Ταμιευτηρίου, ήτοι επτά (7) Κλά- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δοϋ ΠΕ Μηχανικών, εννέα (9) Κλάδου ΤΕ Τεχνολογικών 
Εφαρμογών και τριαντατεσσάρων (34) του κλάδου ΔΕ Τεχνι¬ 
κού. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 24 Ιανουάριου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΓ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚ. ΧΡΙΣΤΟΔΟΥΛΑΚΗΣ X. ΚΑΣΤΑΝΙΔΗΣ 

-*- 

Αριθ. 2005615/640/0022 (5) 

Καθορισμός αμοιβής μελών της Επιτροπής προεπιλογής σε 
Διαγωνισμούς με κλειστή διαδικασία που αφορούν τα έργα 
ΚΗΜ 1/95 "Επέκταση, βελτίωση, τροποποίηση και λει¬ 
τουργία πλήρους συστήματος συντονισμού φωτεινών ση¬ 
ματοδοτήσεων της κεντρικής περιοχής του Λεκανοπεδίου 
Αθηνών» προϋπολ. 3.000.000.000 δρχ. και ΚΗΜ 2/95 
«Επέκταση, βελτίωση, τροποποίηση και λειτουργία σημα- 
τοδοτικών εγκαταστάσεων σε διασταυρώσεις του Ν. Αττι¬ 
κής» προϋπολογισμού 1.000.000.000 δρχ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όργανα» 
(ΦΕΚ 137/Α726.7.85). 

2. Την με αριθ. Δ17α/105/11/Φ2/6.2.96 κοινή απόφαση 
του Πρωθυπουργού και του Υπουργού ΠΕΧΩΔΕ «Ανάθεση 
αρμοδιοτήτων Υπουργού ΠΕΧΩΔΕ, στον Υφυπουργό ΠΕ¬ 
ΧΩΔΕ Εμμανουήλ Λουκάκη». 

3. Τον Ν. 3155/55 «Περί κατασκευής και συντήρησης 
οδών». 

4. Το Π.Δ. 69/88 για τον «Οργανισμό της Κεντρικής Υπηρε¬ 
σίας της Γ.Γ.Δ.Ε.» όπως συμπληρώθηκε με το Π.Δ. 340/ 
4.10.90 «Σύσταση Γενικών Δ/νσεων κλπ» και σε συνδυασμό 
με το Π.Δ. 910/77 «Περί Οργανισμού τ.ΥΠ. Δ.Ε.» όπως εξα¬ 
κολουθεί να ισχύει μέχρι σήμερα. 

5. Τον Ν. 1418/84 «Δημόσια έργα και ρυθμίσεις συναφών 
θεμάτων» το Π.Δ. 609/85 «Κατασκευή Δημοσίων Έργων» και 
λοιπά Π.Δ. που εκδόθηκαν σε εκτέλεση του Ν. 1418/84. 

6. Τον Ν. 1799/88 «Κατάργηση του Ειδικού Ταμείου Μηχα¬ 
νημάτων Λιμενικών Έργων, ρύθμιση συναφών θεμάτων και 
άλλες διατάξεις» με το οποίο συμπληρώθηκε και τροποποιή¬ 
θηκε ο Ν. 1418/84. 

7. Τον Ν. 2229/94 «Τροποποίηση και συμπλήρωση του Ν. 
1418/84». 

8. Το Π.Δ. 286/94 «Τροποποιήση διατάξεων του άρθρου 
43 του Π.Δ. 609/85». 

9. Το Π.Δ. 23/93 «Προσαρμογή της Ελληνικής Νομοθεσίας 
για τα Δημόσια Έργα προς τις διατάξεις των οδηγιών 71/304, 
71/305, 78/669, 89/840 και 89/440 και 89/665 της ΕΟΚ». 

10. Το Β.Δ. 712/70 «Περί καθορισμού των διατηρούμενων 
υπέρ του Υπουργού ΔΕ κλπ, αρμοδιοτήτων» όπως έχει συ¬ 
μπληρωθεί, τροποποιηθεί και ισχύει σήμερα. 

11. Το Π.Δ. 39/83 «Μεταβίβαση αρμοδιοτήτων Υπουργού 
ΔΕ στις Περιφερειακές Υπηρεσίες». 

12. Τις αριθ. Δ17α/01/79/Φ.Θ.2.2.1 /24.8.89 και Δ17α/ 
02/100/Φ.Θ.2.2.1/9.10.89 αποφάσεις Υπουργού ΠΕΧΩΔΕ 
περί μεταβιβάσεως αρμοδιοτήτων ΥΠΟΥΡΓΟΥ ΠΕΧΩΔΕ 
στον Γεν. Γραμματέα και τους Προϊσταμένους των Δ/νσεων 
και των Τμημάτων της Κεντρικής Υπηρεσίας της Γ.Γ.Δ.Ε. 

13. Την κοινή απόφαση Δ16α/04/773/29.11.90 των 
Υπουργών Προεδρίας και Αν. Υπουργό ΠΕΧΩΔΕ «Περί εξαι- 
ρέσεως Διοικητικών Πράξεων από τον κανόνα των τριών υπο¬ 
γραφών». 

14. Την απόφαση Δ9/ΟΙΚ/1 0653/1.3.95 με την οποία 
εγκρίθηκε διάθεση πίστωσης 3.000.000 δρχ. σε βάρος του 
έργου 8168002 «Εκσυγχρονισμός σηματοδοτικής εγκατα- 
στάσεως» της ΣΑΕ 068 του ΠΔΕ για την εκτέλεση του έργου 
ΚΗΜ 1/95 «Επέκταση βελτίωση, τροποποίηση και λειτουργία 


του πλήρους συστήματος συντονισμού φωτεινών σηματοδο¬ 
τήσεων της κεντρικής περιοχής ίου Λεκανοπεδίου Αθηνών» 
καθώς και η δημοπράτηση του έργου. 

15. Την απόφαση Δ9/οικ/10654/1.3.95 με την οποία 
εγκρίθηκε διάθεση πίστωσης 1.000.000.000 δρχ. σε βάρος 
του έργου 81 68002 «Εκσυγχρονισμός σηματοδοτικής εγκα- 
ταστάσεως» της ΣΑΕ 068 του ΠΔΕ για την εκτέλεση του έρ¬ 
γου ΚΗΜ 2/95 «Επέκταση, βελτίωση, τροποποίηση και λει¬ 
τουργία σηματοδοτικών εγκαταστάσεων σε διασταυρώσεις 
του Ν. Αττικής». 

16. Την απόφαση Δ9/11137/26.4.95 με την οποία εγκρί- 
θηκε η διακήρυξη Α φάσης του διαγωνισμού (πρόσκληση για 
εκδήλωση ενδιαφέροντος για προεπιλογή) του έργου ΚΗΜ 
1/95. 

17. Την απόφαση Δ9/11032/8.5.95 με την οποία εγκρίθη- 
καν τα συμβατικά τεύχη του έργου ΚΗΜ 1/95. 

18. Την απόφαση Δ9/οικ/11300/8.5.95 με την οποία 
εγκρίθηκε η διακήρυξη Α' φάσης του διαγωνισμού (πρό¬ 
σκληση για εκδήλωση ενδιαφέροντος για προεπιλογή) του 
έργου ΚΗΜ 2/95. 

19. Την απόφαση Δ9/11099/9.5.95 με την οποία εγκρίθη- 
καν τα συμβατικά τεύχη του έργου ΚΗΜ 2/95. 

20. Την απόφαση Δ9/οικ/11417/17.5.95 με την οποία συ- 
στάθηκε η επιτροπή Προεπιλογή εργοληπτικών ή εξειδικευ- 
μένων επιχειρήσεων για τα έργα ΚΗΜ 1/95 και ΚΗΜ 2/95. 

21. Το υπ’ αριθμό Δ9/οικ/11886/23.6.95 έγγραφο της Δ/ 
νσης Δ9 με το οποίο ανακοινώθηκε το αποτέλεσμα της προε¬ 
πιλογής της Α' φάσης του διαγωνισμού για την ανάδειξη ανα- 
δόχου του έργου ΚΗΜ 1/95 σύμφωνα με το από 21.6.95 πρα¬ 
κτικό της επιτροπής προεπιλογής. 

22. Το υπ’ αριθμό Δ9/οικ/11943/28.6.95 έγγραφο της Δ/ 
νσης Δ9 με το οποίο ανακοινώθηκε το αποτέλεσμα της προε¬ 
πιλογής της Α' φάσης του διαγωνισμού για την ανάδειξη ανα- 
δόχου του έργου ΚΗΜ 2/95 σύμφωνα με το από 23.6.95 πρα¬ 
κτικό της επιτροπής προεπιλογής. 

23. Το άρθρο 40 του Ν. 849/78 (ΦΕΚ 232Α) όπως συμπλη¬ 
ρώθηκε με το άρθρο 8 του Ν. 2129/93 (ΦΕΚ 57Α). 

24. Το γεγονός ότι τα έργα του θέματος είναι σημαντικά, 
σύμφωνα με το άρθρο 12, παράγραφοι 2, 3 και 4 του Ν. 
2338/95 είναι εξειδικευμένα, κρίνονται σε μεγάλης σπου- 
δαιότητας και απαιτούν ιδιαίτερες κατασκευαστικές δυνατό¬ 
τητες, όπως περιγράφεται στην αναφερόμενη απόφαση της 
πιο πάνω παραγράφου 20 και επίσης συμβάλλουν στην μεί¬ 
ωση των δυσμενών περιβαλλοντικών επιπτώσεων και τη βελ¬ 
τίωση των κυκλοφοριακών συνθηκών στο Λεκανοπέδιο Αττι¬ 
κής. 

25. Την ΣΑΕ 068 του ΠΔΕ. 

26. Την αριθμ. 1107147/1 239/0006Α/4.10.96 απόφαση 
του Πρωθυπουργού και του Υπουργού Οικονομικών περί ανά¬ 
θεσης αρμοδιοτήτων στους Υφυπουργούς Οικονομικών, και 
επειδή; 

1. Με την Δ9/θικ/11417/17.5.95 απόφαση του ΥΠΕΧΩΔΕ 
συστάθηκε η Επιτροπή Προεπιλογής που αποτελείτο από τα 
πιο κάτω μέλη: 

1) Ροξής Ευστάθιος Π-Μ στη Δ/νση Δ9, ως Πρόεδρος 

2) Γιαννάτος Νικόλαος Μ-Η στη ΔΚΕΟ, ως τακτικό μέλος 

3) Κασσιάρη Μαρία Μ-Η στη ΔΚΕΟ, ως τακτικό μέλος 

4) Αμπατζής Λεωνίδας Μ-Η στη Δ/νση Δ9, ως τακτικό μέ¬ 
λος 

5) Κόντου Μιλένα Π-Μ στη Δ/νση Δ9, ως τακτικό μέλος. 

Γραμματέας της Επιτροπής η Αθηνά Ντούτσουλη Εργ. 

Σχεδ. Δ9. 

2. Έργο της επιτροπής ήταν η αξιολόγηση των φακέλλων 
εκδηλώσεων ενδιαφέροντος για τα έργα ΚΗΜ 1 /95 και ΚΗΜ 
2/95 που υπέβαλαν τρεις (3) εταιρείες με βάση τα τυπικά και 
κυρίως τα ουσιαστικά προσόντα από τεχνική άποψη και απα¬ 
σχόλησαν τα μέλη της επιτροπής πέραν των συνήθων Υπηρε¬ 
σιακών Καθηκόντων και του Τακτικού ωραρίου λόγω της ειδι¬ 
κής φύσεως του έργου. 

3. Τα μέλη της επιτροπής κατά το διάστημα λειτουργίας της 

εργάσθηκαν ανελλιπώς μελετώντας τους υποβληθέντες φα- 
κέλλους και πραγματοποιώντας τακτές συνεδριάσεις. 

4. Η απασχόληση ενός εκάστου μέλους της Επιτροπής με 
βάση την προσέλευση και εξέταση φακέλλων και τη συμμε¬ 
τοχή του στις συνεδριάσεις για τα έργα το θέματος είναι ως 
εξής: 


1) Ροζής Ευστάθιος 

1 μήνα 

2) Γιαννάτος Νικόλαος 

1 μήνα 

3) Κασσιάρη Μαρία 

1 μήνα 

4) Αμπατζής Λεωνίδας 

1 μήνα 

5) Κόντου Μιλένα 

1 μήνα 

6) Ντούτσουλη Αθηνά 

1 μήνα 

5. Το γεγονός ότι τα έργα που αναφέρονται στο θέμα είναι 


σημαντικά, σύμφωνα με το άρθρο 12, παράγραφοι 2, 3 και 4 
του Ν. 2338/95 και συμβάλλουν στη μείωση των δυσμενών 
Περιβαλλοντικών επιπτώσεων και τη βελτίωση των κυκλοφο- 
ριακών συνθηκών στο Λεκανοπέδιο Αττικής, αποφασί¬ 
ζουμε: 

1. Χαρακτηρίζουμε τα έργα του θέματος ΚΗΜ 1/95 και 
ΚΗΜ 2/95 σημαντικό σύμφωνα με το άρθρο 12, παράγραφοι 
2, 3 και 4 του Ν. 2338/95. 

2. Καθορίζουμε αμοιβή για τους συμμετέχοντες στην επι¬ 
τροπή προεπιλογής, ως ακολούθως: 

α) Για τα μέλη, για πλήρη απασχόληση ενός μήνα (Ιουνίου 
1995), 100.000 δρχ. έκαστος. 

β) Για την γραμματέα της Επιτροπής, για πλήρη απασχό¬ 
ληση ενός μήνα (Ιούνιο 1995), 30.000 δρχ. 

3. Εγκρίνουμε τη διάθεση πίστωσης ύψους 530.000 δρχ. 
που βαρύνει τις πιστώσεις του έργου 8168002 «Εκσυγχρονι¬ 
σμός σηματοδοτικής εγκαταστάσεως» της ΣΑΕ 068 με προϋ- 
πολ. 9.800.000.000 δρχ. για την πληρωμή των μελών της Επι¬ 
τροπής Προεπιλογής των έργων του θέματος, η οποία τελεί¬ 
ωσε το έργο της. 

Η σχετική καταβολή θα γίνει με μέριμνα των Διευθύνσεων 
Δ9 και Δ.Κ.Ε.Ο. 

4. Για την είσπραξη της αμοιβής οι προαναφερόμενοι θα 
πρέπει να υποβάλλουν υπεύθυνη δήλωση ότι η υπόψη αμοιβή 
μαζί με κάθε τυχόν άλλη πρόσθετη αμοιβή τους δεν υπερβαί¬ 
νει μηνιαίως το σύνολο των αποδοχών της θέσης που κατέ¬ 
χουν. 

Η παρούσα απόφαση να δημοσιευθεϊ στην Εφημερίδα της 
Κυβερνήσεως. 

Αθήνα, 24 Ιανουάριου 1997 

ο ΥΦΥΠΟΥΡΓΟΓ 

ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 2006291 /909/0023 (6) 

Καθορισμός επιτοκίων έντοκων γραμματίων. 

Ο ΥΠΟΥΡΓΟΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 «Περί 
εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεων της νομισματικής πιστωτικής και 
συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομικών 
αριθμ. 2002956/469/0023/17.1.1997 «Καθορισμός επιτο¬ 
κίων εντόκων γραμματίων». 

4. Την αριθ. 1107147/7239/0006Α74.10.1996 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουρνού Οικονομικών στους Υφυπουρ¬ 
γούς Οικονομικών», αποφασίζουμε: 

1. Ορίζουμε τα επιτόκια των εντόκων γραμματίων, Ν.Δ. 
3745/57 που θα εκδοθούν ή θα ανανεωθούν από 30 Ιανουά¬ 
ριου 1997 ως εξής: 


α. Τρίμηνης διάρκειας: 9,8% 

β. Εξάμηνης διάρκειας: 10,1% 

γ. Ετήσιας διάρκειας: 10,9% 

2. Γ ια τα άληκτα έντοκα γραμμάτια και για το χρονικό διά¬ 
στημα από την πιο πάνω ημερομηνία (30.1.1997 μέχρι και τη 
λήξη τους ισχύουν οι αποφάσεις μας βάσει των οποίων έγινε η 
έκδοσή τους. 

3. Κάλυψη Δαπάνης: 

Από τις διατάξεις της απόφασης αυτής δεν προκαλεϊται δα¬ 
πάνη σε βάρος του Κρατικού Προϋπολογισμού οικαν. έτους 
1997. 

Η απόφαση αυτή να δημοσιευθεϊ στην Εφημερίδα της Κυ¬ 
βερνήσεως. 

Αθήνα, 30 Ιανουάριου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

»- 

Αριθ. 2006027/871/0023 (7) 

Καθορισμός επιτοκίου έκτης τσκοφόρου περιόδου του δα¬ 
νείου έκδοσης 30.1,92 κυμαινόμενου επιτοκίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 «Εκ¬ 
συγχρονισμός και Ανάπτυξη του Δημοσίου Τομέα και της Κε¬ 
φαλαιαγοράς, φορολογικές ρυθμίσεις και άλλες διατάξεις». 

2) Την αριθμ. 194907/22.11.1969 απόφαση του Υπουρ¬ 
γού Οικονομικών «Περί δαπανών εκδόσεως και εξυπηρετή- 
οεως κ.λπ. Κρατικών δανείων». 

3) Την αριθ. 2005715/441/0023/27.1.1992 απόφαση 
των Υπουργών Εθνικής Οικονομίας και Οικονομιών «Έκδοση 
ομολογιακού δανείου οκταετούς διάρκειας κυμανομένου επι¬ 
τοκίου με ημερομηνία έκδοσης 30.1.92». 

4) Το άρθρο 12 του Ν. 2074/92 (ΦΕΚ 128/31.7.92). 

5) Τήν απόφαση αριθ. 2000019/13/0004/2.1.1997 του 
Υφυπουργού Οικονομικών «Μεταβίβαση αρμοδιοτήτων και 
της εξουσίας να υπογράφουν Με εντολή Υφυπουργού» στο 
Γενικό Γραμματέα του Υπουργείου Οικονομικών, στο Γενικό 
Γραμματέα Οικονομικής Πολιτικής και Συστημάτων, στον Ει¬ 
δικό Γραμματέα θησαυροφυλακίου και Προϋπολογισμού, 
στους Γ ενικούς Δ/ντές και στους Προϊσταμένους Διευθύν¬ 
σεων και Τμημάτων του Γενικού Λογιστηρίου του Κράτους, 
αποφασίζουμε: 

Καθορίζουμε το επιτόκιο το οποίο θα ισχύσει για την έκτη 
τοκοφόρο περίοδο 30.1.97 έως 30.1.98 του δανείου έκδο¬ 
σης 30.1.92, κυμαινομένου επιτοκίου, οκταετούς διάρκειας 
σε έντεκα και διακόσια είκοσι πέντε τοις εκατοό (11,225%) 
δηλαδή ίσο με αυτό των ετήσιων εντόκων γραμματίων του Δη¬ 
μοσίου που ισχύει στις 23 Ιανουάριου 1997 (πέντε εργάσιμες 
ημέρες πριν την έναρξη της τσκοφόρου περιόδου), πλέον 
ενός περιθωρίου 0,1 25% όπως αυτό ορίστηκε στην απόφαση 
έκδοσης του δανείου. 

Κάλυψη δαπάνης: Από τις διατάξεις της απόφασης αυτής 
δεν προκαλεϊται δαπάνη σε βάρος του Κρατικού Προϋπολογι¬ 
σμού για το οικονομικά έτος 1997. 

Η απόφαση αυτή να δημοσιευθεϊ στην Εφημερίδα της Κυ¬ 
βερνήσεως. 

Αθήνα, 23 Ιανουάριου 1997 

Με εντολή Υπουργού 
Ο Ειδικός Γραμματέας 
ΔΗ ΜΗΤΡΙΟΣ ΔΡΙΤΣΑΣ 

Αριθ. 2004640/488/Α0024 (8) 

Ανάθεση της διαχείρισης του Κρατικού Βρεφονηπιακού 
Σταθμού Μενεμένης (Δεντροπόταμου) στην Τράπεζα της 
Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση 
νομικών προσώπων, από την Τράπεζα της Ελλάδας». 

2. Το από 7.10.1958 Β. Δ/γμα (ΦΕΚ 175/Α/24.10.1958) 
«Τροποποίηση του από 20.1.1932 Π. Δ/τος. 

3. Το Π. Δ/γμα αριθμ. 496/1974 «Περί λογιστικού 
ΝΠΔ,Δ.». 

4. ΤοΠ.Δ/γμα αριθ. 221/25.4.89 (ΦΕΚ 103/ΤΑ/26.4.89), 
με το οποίο ιδρύθηκαν διάφοροι Κρατικοί Βρεφονηπιακοί 
Σταθμοί μεταξύ των οποίων και ο «Κρατικός Βρεφονηπιακός 
Σταθμός Μενεμένης» (για την περιοχή Δενδροποτάμου), στο 
Νομό Θεσσαλονίκης. 

5. Το έγγραφο της Τράπεζας της Ελλάδας αριθ. 1545/ 
22.1.97 με το οποίο ζητείται το άνοιγμα λογαριασμού ταμια¬ 
κής διαχείρισης του «Κρατικού Βρεφονηπιακού Σταθμού Με¬ 
νεμένης (Δενδροποτάμου)» στην Τράπεζα Ελλάδος (Υπ/μα 
Θεσσαλονίκης) καθώς και το από 20.11.96 απόσπασμα πρα¬ 
κτικού της υπ’ αριθμ. 3ης Συνεδρίασης του Κ.Β.Σ. 

6. Την απόφαση του Υφυπουργού των Οικονομικών αριθμ. 
2000019/13/0004/2.1.97 «Μεταβίβαση της Εξουσίας να 
υπογράφουν με εντολή Υφυπουργού στους Γενικούς Διευθυ¬ 
ντές και στους Προϊσταμένους Δ/νσεων, Τμημάτων κ.λ.π.». 

7. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Κ.Β. Σταθμού Με¬ 
νεμένης (Δενδροποτάμου) αλλά επιλύονται θέματα διαδικα¬ 
στικά, αποφασίζουμε: 

Η ταμειακή διαχείριση του Κρατικού Βρεφονηπιακού Σταθ¬ 
μού Μενεμένης (Δενδροποτάμου) ν’ ασκείται από την Τρά¬ 
πεζα της Ελλάδας σύμφωνα με τις διατάξεις του από 
20.1.1932 Π. Δ/τος «Διαχείριση νομικών προσώπων από την 
Τράπεζα της Ελλάδας» όπως αυτό τροποποιήθηκε με το από 
7.10.1958 Β. Δ/γμα. 

Το ανωτέρω νομικό πρόσωπο θα εξυπηρετείται από την 
Τράπεζα της Ελλάδος (Υποκατάστημα Θεσσαλονίκης). 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1997 

Με εντολή Υπουργού 
Ο Διευθυντής 
ΔΗΜΗΤΡΙΟΣ ΛΑΓΟΥΤΗΣ 

-φ- 

Αριθ. Οικ./209/ΤΣΕΠ 32.1 (9) 

Παράταση προθεσμίας υποβολής αιτήσεων από τους σεισμό¬ 
πληκτους του 1995 σε περιοχές των Νομών Αχαΐας και 

Φωκίδας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών του 1978 εις πε¬ 
ριοχή Βορείου Ελλάδος κλπ» όπως αυτή κυρώθηκε, τροπο¬ 
ποιήθηκε και συμπληρώθηκε με τους Νόμους 867/79, 1048/ 
80, 1133/81 και 1190/81. 

2. Την 266/18.7.95 (ΦΕΚ 148/Α/19.7.95), Πράξη του 
Υπουργικού Συμβουλίου για την αποκατάσταση των ζημιών 
που προκλήθηκαν από το σεισμό της 15ης Ιουνίου 1995 σε 
περιοχές των Νομών Αχαΐας και Φωκίδας. 

3. Το Π.Δ. 69/1988 «Οργανισμός Γ ενικής Γ ραμματείας Δη¬ 
μοσίων Έργων». 

4. Την Κοινή απόφαση Δ16α/04/773/29.11.90 του 


Υπουργού Προεδρίας και του Αναπλ. Υπουργού ΠΕ.ΧΩ.ΔΕ 
σχετικά με τον αριθμό των υπογραφών. 

5. Την Κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υπουρ¬ 
γού ΠΕ.ΧΩ.ΔΕ με θέμα «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημοσίων 
Έργων Χρίστο Βερελή και Θεόδωρο Κολιοπάνο». 

- Επειδή οι αιτήσεις επισκευής ή ανακατασκευής για χορή¬ 
γηση δανείου και έκδοση αδείας πρέπι να συνοδεύονται από 
ολοκληρωμένες μελέτες. 

- Επειδή πολλοί σεισμόπληκτοι δεν μπόρεσαν να υποβά¬ 
λουν αιτήσεις για χρηματοδότηση έγκαιρα. 

- Επειδή σύμφωνα με την παρ. 3 της Π.Υ.Σ. 266/18.7.95 
δίνεται στον Υφυπουργό ΠΕ.ΧΩ.ΔΕ. η δυνατότητα να παρα¬ 
τείνει την προθεσμία για την υποβολή αιτήσεων για τρία εξά¬ 
μηνα ακόμη, αποφασίζουμε: 

1. Παρατείνουμε την προθεσμία για την υποβολή αιτήσεων 
και τεχνικών μελετών για τη χορήγηση αδειών και χρηματοδό¬ 
τηση των σεισμοπλήκτων σε περιοχές των Νομών Αχαΐας και 
Φωκίδας που λήγει στις 19.1.97 για ένα εξάμηνο ακόμη δη¬ 
λαδή μέχρι 19.7.97. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Ιανουάριου 1997 

Ο ΥΦΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 6915 (10) 

Συμπλήρωση και ανασυγκρότηση της μόνιμης νομοπαρα¬ 
σκευαστικής επιτροπής στο Υπουργείο Δικαιοσύνης. 

0 ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις του Ν.Δ. 908/71 όπως αυτό τροποποιή¬ 
θηκε μεταγενεστέρους, 2) τις διατάξεις της παρ. 8β του άρ¬ 
θρου 5 του Ν. 2408/96, 3) τις αριθ. 127975/29.11.93 (ΦΕΚ 
875 Β/2.12.93), 5282/9.5 94 (ΦΕΚ 308Β723.5.94), 

40318/3.5.95 (ΦΕΚ 430Β717.5.95), 751 16/23.6.95 (ΦΕΚ 
572Β729.6.95), 44296/18.6,96 (ΦΕΚ 498Β725.6.96) και 
105398/7.10.196 (ΦΕΚ 931 Β /9.10,96) υπουργικές αποφά¬ 
σεις με τις οποίες συστήθηκε, τροποποιήθηκε και ανασυ¬ 
γκροτήθηκε αντίστοιχα η μόνιμη νομοπαρασκευαστική επι¬ 
τροπή στο Υπουργείο Δικαιοσύνης, 4) την ανάγκη συμπλήρω¬ 
σης και ανασυγκρότησης της ανωτέρω επιτροπής, αποφασί¬ 
ζουμε: 

Συμπληρώνουμε και ανασυγκροτούμε τη μόνιμη νομοπαρα¬ 
σκευαστική επιτροπή στο Υπουργείο Δικαιοσύνης και ορί¬ 
ζουμε ως Πρόεδρο κοι μέλη της τους κατωτέρω: 

Α. ΤΑΚΤΙΚΑ ΜΕΛΗ 

1. Τον Υπουργό Δικαιοσύνης αναπληρούμενο απδ τον Γ ε¬ 
νικό Γραμματέα του Υπουργείου Δικαιοσύνης, ως Πρόε¬ 
δρο. 

2. Φώτιο Στεργιόπουλο, Σύμβουλο Επικράτειας 

3. Γεώργιο Σταυρόπουλο, Σύμβουλο Επικράτειας 

4. Γεώργιο Ανεμογιάννη, Σύμβουλο Επικράτειας 

5. Ολύμπιο Αλιφιέρη, Πρόεδρο Εφετών Αθηνών 

6. Ηλία Βλόση, Πρόεδρο Εφετών Αθηνών 

7. Γεώργιο Ρήγο, Πρόεδρο Εφετών Πειραιά 

8. Ανδρέα Φόκο, Εισαγγελέα Εφετών Αθηνών 

9. Ιωάννη Γσβρίλη, Εισαγγελέα Εφετών Αθηνών 

10. Εμμανουήλ Βοϊκλή, Πρόεδρο Εφετών Διοικητικών Δι¬ 
καστηρίων Αθηνών. 

11. Κων/νο Βαλμαντώνη, Εφέτη Αθηνών 

12. Αντώνιο Μιχαλακέα, Εφέτη Ναυπλίου 

13. Χαρίδημο Παπαδάκη, Εφέτη Αθηνών 

14. Θεόδωρο Τζέμο, Εφέτη Αθηνών 

15. Σταυρούλα Βρυώνη-Κωνστα ντινίδου, Εφέτη Αθηνών 

16. Ιωάννη Κατααμπάνη, Εφέτη Αθηνών 

17. Εμμανουήλ Βέλλη, Εφέτη Αθηνών 

18. Δημήτριο Κανελλόποϋλο. Εφέτη Αθηνών 

19. Ιωάννη Καραβοκύρη, Εφέτη Αθηνών 

20. Βασίλειο Μαρκή, Αντεισαγγελέα Εφέτη Αθηνών 

21. Ιωάννη Μανωλεδάκη, Καθηγητή Παν/μϊου θεσ/νίκης 

22. Μιχαήλ-Κων/νο Σταθόπουλο, Καθηγητή Παν/μίου 
Αθηνών 

23. Κων/νο Κεραμέα, Καθηγητή Παν/μίου Αθηνών 

24. Νικόλαο Ανδρουλάκη, Καθηγητή Παν/μίου Αθηνών 

25. Διονύσιο Σπινέλλη, Καθηγητή Παν/μίου Αθηνών 

26. Λάμπρο Μαργαρίτη, Καθηγητή Παν/μίου Θεσσαλονί¬ 
κης 

27. Νικόλαο Παρασκευόπουλο, Καθηγητή Παν/μίου Θεσ¬ 
σαλονίκης 

28. Νέστορα Κουράκη, Καθηγητή Παν/μίου Αθηνών 

29. Στέργιο Αλεξιάδη, Καθηγητή Παν/μίου Θεσσαλονί¬ 
κης 

30. Νικόλαο-Μιχαήλ Αλιβιζάτο, Καθηγητή Παν/μίου Αθη¬ 
νών 

31. Χρήστο Μυλωνόπουλο, Καθηγητή Παν/μίου Αθηνών 

32. Αλέξανδρο Κατσαντώνη, Καθηγητή Παν/μίου Αθη¬ 
νών 

33. Ιωάννη Γιαννίδη, Επίκουρο Καθηγητή Παν/μίου Αθη¬ 
νών 

34. Αντώνιο Ρουπακιώτη, Δικηγόρο, Πρόεδρο Δικηγορικού 
Συλλόγου Αθηνών 

35. Βασίλειο Βενέτη, Δικηγόρο, Πρόεδρο Δικηγορικού 
Συλλόγου Πειραιά 

36. Γεώργιο Ιγνατιάδη, Δικηγόρο, Πρόεδρο Δικηγορικού 
Συλλόγου Θεσσαλονίκης 

37. Σωτήρη Πολύδωρα, Δικηγόρο, τέως Πρόεδρο Δικηγορι¬ 
κού Συλλόγου Αθηνών 

38. Τάκη Παππά, Δικηγόρο, τέως Πρόεδρο Δικηγορικού 
Συλλόγου Αθηνών 

39. Ευάγγελο Μαχαίρα, Δικηγόρο παρ' Αρείω Πάγω, τέως 
Πρόεδρο Δικηγορικού Συλλόγου Αθηνών 

40. Χριστόφορο Αργυρόπουλο, Δικηγόρο Αθηνών παρ’ 
Αρείω Πάγω 

41. Στέφανο Δεληκωστόπουλο, Δικηγόρο Αθηνών παρ’ 
Αρείω Πάγω 

42. Γεώργιο Ανδρεόπουλο, Δικηγόρο Αθηνών παρ' Αρείω 
Πάνω 

43. Κων/νο Μποτόπουλο, Δικηγόρο Αθηνών, Διδάκτορα 
Νομικής 

44. Αναστάσιο Παπαδημητρίου, Δικηγόρο Αθηνών παρ' 
Αρείω Πάγω 

45. Τον Γενικό Διευθυντή της Γενικής Διεύθυνσης Νομο¬ 
παρασκευαστικής, Διεθνών Σχέσεων και Δικηγορικού Λει¬ 
τουργήματος του Υπουργείου Δικαιοσύνης. 

Β. ΕΚΤΑΚΤΑ ΜΕΛΗ 

1. Αθανάσιο Κρητικό, Εφέτη Αθηνών 

2. Στέφανο Γ αβρά, Εφέτη Πειραιά 

3. Δημήτριο Σκαλτσούνη, Πάρεδρο ΣτΕ 

4. Αχιλλέα Νταφούλη, Εφέτη Αθηνών 

5. Μιχαήλ Μαργαρίτη, Εφέτη Αθηνών 

6. Μαρία Σταματελάτου, Εφέτη Διοικητικού Εφετείου Πει¬ 
ραιά 

7. Ηλία Γκούμα, Αντεισαγγελέα Εφετών Αθηνών 

8. Ανδρέα Ζύγουρα, Αντεισαγγελέα Εφετών Πατρών 

9. Παναγιώτη Νικολούδη, Αντεισαγγελέα Εφετών Θεσ/ 
νίκης. 

10. Ιωάννη Χαμηλοθώρη, Πρόεδρο Πρωτοδικών Αθηνών 

11. Αννα Ζαίρη, Ειααγγελεά Πρωτοδικών Αθηνών 

12. Χαρίλαο Κλουκίνα, Πρωτόδικη Αθηνών 

13. Βασίλειο Σκουρή, Καθηγητή Παν/μίου θεσ/νίκης 

14. Κων/νο Χρυσογόνο, Επίκουρο Καθηγητή Παν/μίου 
θεσ/νίκης 


15. Καλλιόπη Μακρίδου, Επίκουρη Καθηγήτρια Παν/μίου 
θεσ/νίκης 

16. θεοχάρη Βασιλάκη, Δικηγόρο Αθηνών παρ' Αρείω 
Πάγω 

17. Αναστάσιο Κεφολέα, Δικηγόρο Αθηνών παρ’ Αρείω 
Πάγω 

18. Δημήτριο Μητρόπουλο, Δικηγόρο Αθηνών παρ’ Αρείω 
Πάγω 

19. Βασίλειο Δημακόπουλο, Δικηγόρο Αθηνών παρ’ Αρείω 
Πάγω 

20. Ιωάννη Γουσέτη, Δικηγόρο Αθηνών παρ' Αρείω Πάγω 

21. Πάνο Πανοτόπουλο, Δικηγόρο Αθηνών παρ’ Αρείω 
Πάγω 

22. Θεόδωρο Ξιφαρά, Δικηγόρο Αθηνών παρ’ Αρείω Πάγω 

23. Πολυχρόνη Τσιρίδη, Δικηγόρο Πειραιά παρ' Αρείω 
Πάγω 

24. Νικόλαο Σκορίνη, Δικηγόρο Πειραιά παρ’ Αρείω Πάγω 

25. Διονύση Γούσκο, Δικηγόρο Αθηνών παρ' Εφέταις 

26. Βασίλειο Αλεξανδρή του Ευσταθίου, Δικηγόρο παρ’ 
Εφέταις 

27. Παναγιώτη Χαραλ. Κατσαρό, Δικηγόρο Αθηνών, Πρόε¬ 
δρο της Ένωσης Νέων Δικηγόρων. 

Χρέη γραμματέα της επιτροπής θαεκτελούν υπάλληλοι του 
Υπουργείου Δικαιοσύνης, οι οποίοι θα ορίζονται με τους ανα¬ 
πληρωτές τους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 31 Ιανουάριου 1997· 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 29087/2295 (11) 

Τροποποίηση της Κ.Υ.Α. θικ.25006/2234/93 (ΦΕΚ 523/Β/ 
13.7.1993) σε συμμόρφωση προς τις διατάξεις της οδη¬ 
γίας 92/97/ΕΟΚ του Συμβουλίου της 10ης Νοεμβρίου 
1992 «για την τροποποίηση της οδηγίας 70/157/ΕΟΚ 
περί προσεγγίσεως των νομοθεσιών των κρατών μελών 
που αναφέρονται στην αποδεκτή ηχοστάθμη και στις δια¬ 
τάξεις εξατμίσεως των οχημάτων με κινητήρα». 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Των άρθρων 15 και 84 παρ. 2 του Κ.Ο.Κ. που κυρώθηκε 
με το Ν. 2094/92 (ΦΕΚ 182/Α/1992) «περί κυρώσεως του 
Κώδικα Οδικής Κυκλοφορίας». 

2. Του δευτέρου άρθρου του Ν. 2077/1992 (ΦΕΚ 136/Α/ 
92) «Κύρωση της Συνθήκης για την Ευρωπαϊκή Ένωση και 
των σχετικών πρωτοκόλλων και δηλώσεων που περιλαμβάνο¬ 
νται στην Τελική πράξη». 

3. Των άρθρων 1 παρ. 1 και 3 του Ν. 1338/83 (ΦΕΚ 34/Α/ 

1983) «εφαρμογή του Κοινοτικού Δικαίου», όπως τροποποιή¬ 
θηκε με την παρ. 1 του άρθρου 6 του Ν. 1440/84 (ΦΕΚ 70/Α/ 

1984) «Συμμετοχή της Ελλάδος στο κεφάλαιο της Ευρωπαϊ¬ 
κής Κοινότητος Ανθροκος και Χάλυβος και του Οργανισμού 
ΕΥΡΑΤΟΜ» και του άρθρου 65 του Ν. 1892/90 (ΦΕΚ 101 /Α/ 
90). 

4. Του άρθρου 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/1985) που προστέθηκε με 
το άρθρο 27 του Ν, 2081/92 (ΦΕΚ 154/Α/1992). 

5. Της 566/26.9.96 (ΦΕΚ 910/Β/1.10.96) Κοινής Απόφα¬ 
σης του Πρωθυπουργού και του Υπουργού Μεταφορών και 
Επικοινωνιών «Καθορισμός αρμοδιοτήτων του Υφυπουργού 
Μεταφορών και Επικοινωνιών». 

6. Του Π.Δ. 431/1983 (ΦΕΚ 160/Α/7.11.1 983) «προσαρ¬ 
μογή της Ελληνικής Νομοθεσίας προς τις διατάξεις της οδη¬ 
γίας 70/156/ΕΟΚ του Συμβουλίου των Ευρωπαϊκών Κοινοτή¬ 
των της 6ης Φεβρουάριου 1970 περί προσεγγίσεως των νομ- 

θεσιών των Κρατών-μελών, που αφορούν στην έγκριση των 
οχημάτων με κινητήρα και των ρυμουλκουμένων τους, όπως 
τροποποιήθηκε με τις 78/315/ΕΟΚ της 21 Δεκεμβρίου 
1977, 78/547/ΕΟΚ της 1 2 Ιουνίου 1978 και 80/1 267/ΕΟΚ 
της 16 Δεκεμβρίου 1980, οδηγίες του Συμβουλίου των Ευρω¬ 
παϊκών Κοινοτήτων» όπως τροποποιήθηκε τελευταία με την 
Κ,Υ.Α. 36090/2874/96 (ΦΕΚ 122/Β/5.3.1996) «Συμμόρ¬ 
φωση προς τις διατάξεις της οδηγίας 95/54/ΕΚ της Επιτρο¬ 
πής των Ευρωπαϊκών Κοινοτήτων της 31ης Οκτωβρίου 1995 
για την προσαρμογή στην τεχνική πρόοδο της οδηγίας 72/ 
245/ΕΟΚ του Συμβουλίου σχετικά με την εξουδετέρωση των 
ραδιοηλεκτρικών παρασίτων τα οποία παράγονται από τους 
κινητήρες με επιβαλλόμενη ανάφλεξη με τους οποίους είναι 
εφοδιασμένα τα μηχανοκίνητα οχήματα και για την τροποποί¬ 
ηση της οδηγίας 70/156/ΕΟΚ του Συμβουλίου που αφορά 
την έγκριση τύπου των μηχανοκίνητων οχημάτων και των ρυ¬ 
μουλκουμένων τους. 

7. Της Κ,Υ.Α. οικ. 25006/2234/93 (ΦΕΚ 523/Β/ 
13.7.1993) «Αντικατάσταση των διατάξεων της απόφασης Γ- 
20/81567/898/1988 που αναφέρονται στην αποδεκτή ηχο¬ 
στάθμη και στις διατάξεις εξατμϊσεως των οχημάτων με κινη¬ 
τήρα, σε συμμόρφωση προς τις διατάξεις της οδηγίας 92/97/ 
ΕΟΚ του Συμβουλίου της 10ης Νοεμβρίου 1992». 

8. Της Κ,Υ.Α. 29871/2622/92 (ΦΕΚ 589/Β/30.9.1992) 
«Ελαστικά των οχημάτων με κινητήρα και των ρυμουλκουμέ¬ 
νων τους και εγκατάστασή τους σε αυτά, σε συμμόρφωση με 
τις διατάξεις της οδηγίας 92/23/ΕΟΚ του Συμβουλίου των 
Ευρωπαϊκών Κοινοτήτων της 31ης Μαρτίου 1992». 

9. Της Κ,Υ.Α. 21682/91 (ΦΕΚ 955/Β/20.11.1991) «Εναρ¬ 
μόνιση της Ελληνικής Νομοθεσίας προς τις διατάξεις της 
οδηγίας 89/459/ΕΟΚ του Συμβουλίου των Ευρωπαϊκών Κοι¬ 
νοτήτων της 18ης Ιουλίου 1989 για την προσέγγιση των νομο¬ 
θεσιών των κρατών μελών σχετικά με το βάθος αυλακώσεων 
των ελαστικών ορισμένων κατηγοριών οχημάτων με κινητήρα 
και των ρυμουλκουμένων τους», αποφασίζουμε: 

Άρθρο 1 

Σκοπός. 

Η παρούσα απόφαση αποσκοπεί στη συμπλήρωση της 
εναρμόνισης της Ελληνικής νομοθεσίας προς τις διατάξεις 
της οδηγίας 92/97/ΕΟΚ του Συμβουλίου των Ευρωπαϊκών 
Κοινοτήτων της 10ης Νοεμβρίου 1992 «για την τροποποίηση 
της οδηγίας 70/157/ΕΟΚ περί προσεγγίσεως των νομοθε¬ 
σιών των Κρατών μελών που αναφέρονται στην αποδεκτή 
ηχοστάθμη και στις διατάξεις εξατμϊσεως των οχημάτων με 
κινητήρα» που δημοσιεύθηκε στην Ελληνική γλώσσα στην 
Επίσημη Εφημερίδα των Ευρωπαϊκών Κοινοτήτων με αριθ. Ι_ 
371/19.12.1992 σελίδες 1 ως 31. 

Άρθρο 2 

Η Κοινή Υπουργική Απόφαση οικ. 25006/2234/93 (ΦΕΚ 
523/Β/13.7.1993) που εκδόθηκε σε συμμόρφωση με την 
Οδηγία 70/157/ΕΟΚ τροποποιείται από την παρούσα Από¬ 
φαση ως εξής: 


1. Ο τίτλος της απόφασης αντικαθίσταται από τον ακό¬ 
λουθο νέο τίτλο: 

«Συμμόρφωση της Ελληνικής Νομοθεσίας προς τις διατά¬ 
ξεις της οδηγίας 92/97/ΕΟΚ του Συμβουλίου της 10ης Νοεμ¬ 
βρίου 1992 για την τροποποίηση της οδηγίας 70/1 57/ΕΟΚ 
περί προσεγγίσεως των νομοθεσιών των κρατών μελών που 
αναφέρονται στην αποδεκτή ηχοστάθμη και στις διατάξεις 
εξατμϊσεως των οχημάτων με κινητήρα». 

2. Το κείμενο του άρθρου 6 αντικαθίσταται από το ακό¬ 
λουθο κείμενο: 

«Τα ακολουθούντο παραρτήματα προσαρτώνται και αποτε¬ 
λούν αναπόσπαστο μέρος της παρούσας απόφασης και αντι¬ 
καθιστούν τα παραρτήματα των ΚΥΑ με αριθμούς Γ-20/ 
81567/898/1988 (ΦΕΚ 403/Β/21.6.1988) και 29872/ 
2633/1992 (ΦΕΚ 556/Β/9.9.1992)». 

3. Η παράγραφος 1 του άρθρου 7 καταργείται. 

Άρθρο 3 

Η παρούσα απόφαση ισχύει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Από τις διατάξεις της παρούσας απόφασης δεν προκαλεί- 
ται δαπάνη σε βάρος του Κρατικού Προπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 5 Νοεμβρίου 1996 

01 ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΩΝ ΕΡΓΩΝ 

ΓΙΑΝΝΟΣ ΠΑΠΑΝΤΩΝΙΟΥ ΚΩΣΤΑΣ ΛΑΛΙΩΤΗΣ 

ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΏΝ 

ΕΜΜΑΝΟΥΗΛ ΛΟΥΚΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην ΥΠΠΟ/ΑΡΧ/Α1 /Φ43/43948/2500/28.11.1996 από¬ 
φαση του Υπουργού Πολιτισμού που αφορά στην κήρυξη του 
αρχαιολογικού χώρου Λαμπρικών Κορωπίου και δημοσιεύ¬ 
θηκε στο ΦΕΚ 1123/Β/16.12.1996 διορθώνονται στον πί¬ 
νακα συντεταγμένων τα ζεύγη συντεταγμένων που αντιστοι¬ 
χούν στο σημείο 3 από το εσφαλμένο «συν/νη (X)- 9446.9 
και συν/νη (Ψ) 13106.6» στο ορθό; «συν/νη (X) - 9346.9 και 
συν/νη (Ψ) 13106.6». 

Στην ΥΠΠΟ/ΑΡΧ/Α1 /Φ43/53304/3007/28.11.1996 από¬ 
φαση του Υπουργού Πολιτισμού που αφορά στην κήρυξη του 
αρχαιολογικού χώρου της περιοχής Παλιάμπελων Κολινδρού 
Πιερίας και δημοσιεύθηκε στο ΦΕΚ 1150/Β727.12.1996 
διορθώνεται στο κείμενο το εσφαλμένο «φύλλο χάρτη Γ.Υ.Σ. 
κλίμακας 1:3000», στο ορθό «φύλλο χάρτη Γ.Υ.Σ. κλίμακας 
1:5.000». 

(Από το Υπ. Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



